钦定古今图书集成/明伦汇编/官常典/第516卷 > 黄掴敌古本
## 钦定古今图书集成/明伦汇编/官常典/第516卷 > 黄掴敌古本

按《金史》本传：“敌古本世居星显水。从破宁江，取咸州，
平东京路及诸山寨栅，皆有功。从麻吉破辽将和尚
节使兵七千于上京，复破那野军二万。再从麻吉遇
敌于阿邻甸，麻吉被创不能战，敌古本率兵击败之，
剿杀殆尽。从攻回鹘城，破其兵九万。败木匠直撒兵
于山后，俘获甚众。败昭古牙之兵三千，获其家属而”
还。攻平州张觉，吾春被围于西山，敌古本引兵救之，
解其围，并获粮五千斛，招降户口甚众。从平兴中，抚
安其民人。天会间，大军伐宋，敌古本从取濬、开德、大
名，及取济南、高唐、棣、密等州。皇统间，以功袭谋克，移
屯于寿光县界，为千户。六年，授世袭千户、棣州防御
使。卒。